১০৫ বছৰ বয়সীয়া মহিলা দৌৰবিদ জুলিয়া হাৰিকেন হকিন্সে শেহতীয়াকৈ ১০০ মিটাৰ দৌৰত অংশগ্ৰহণ কৰি পদক বিজয়ৰে বিশ্ব অভিলেখ গঢ়িবলৈ সক্ষম হৈছে।
আমেৰিকাৰ লুইছিয়ানা ছিনিয়ৰ গেমছৰ ১০০ মিটাৰৰ দৌৰত এইগৰাকী ১০৫ বছৰীয়া দৌৰবিদে অকণো ক্লান্ত নোহোৱাকৈ দৌৰি সকলোকে হতবাক কৰি দিছে।
মাত্ৰ ১ মিনিট ২ ছেকেণ্ডতে হকিন্সে দৌৰ সমাপ্ত কৰিবলৈ সক্ষম হৈছে। দৌৰৰ অন্তত হকিন্সে কয় - 'মই ১ মিনিটতে দৌৰ শেষ কৰাৰ কথা ভাবিছিলো যদিও ২ ছেকেণ্ড সময় বেছি লাগিল'।
উল্লেখ্য এটা সময়ত আমেৰিকাৰ এখন বিদ্যালয়ত শিক্ষকতা কৰা ১০৫ বছৰীয়া জুলিয়া হাৰিকেন হকিন্সে তেওঁৰ ৮০ বছৰ বয়সত প্ৰথমে নেচনেল ছিনিয়ৰ গেমছত ভাগ লৈছিল।
সেই সময়ত তেওঁ চাইক্লিঙক প্ৰতিযোগিতাৰ বিষয় হিচাবে বাচি লৈছিল আৰু কেইবাটাও স্বৰ্ণ পদক জয় কৰিবলৈ সক্ষম হৈছিল।
পিছলৈ তেওঁ দৌৰত অংশগ্ৰহণ কৰিবলৈ ধৰে।
২০১৭ চনত ১০০ বছৰ বয়সত তেওঁ দৌৰত স্বৰ্ণ পদক লাভ কৰিছিল। ১০৫ বছৰ বয়সতো দৌৰি থকা জুলিয়া হাৰিকেন হকিন্সে কয় - 'জীৱনটোক কেতিয়াও স্থৱিৰ কৰি ৰাখিব নালাগে। সদায় সক্ৰিয় হৈ থাকিলে মানুহ স্বাস্থ্যৱান আৰু সুখী হয়'।
সঁচাকৈয়ে ১০৫ বছৰীয়া দৌৰবিদ জুলিয়া হাৰিকেন হকিন্স হ'ব পাৰে বহুতৰে বাবে প্ৰেৰণাৰ উৎস।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
